CELEX: 62020CN0254
Language: da
Date: 2020-06-09 00:00:00
Title: Sag C-254/20: Anmodning om præjudiciel afgørelse indgivet af Hof van beroep te Brussel (Belgien) den 9. juni 2020 — PI Pharma NV mod Novartis AG og Novartis Pharma NV

7.9.2020   
            
            
               DA
            
            
               Den Europæiske Unions Tidende
            
            
               C 297/29
            
         
      Anmodning om præjudiciel afgørelse indgivet af Hof van beroep te Brussel (Belgien) den 9. juni 2020 — PI Pharma NV mod Novartis AG og Novartis Pharma NV
      (Sag C-254/20)
      (2020/C 297/40)
      Processprog: nederlandsk
      
         Den forelæggende ret
      
      Hof van beroep te Brussel
      
         Parter i hovedsagen
      
      
         Appellant: PI Pharma NV
      
         Appelindstævnte: Novartis AG og Novartis Pharma NV
      
         Præjudicielle spørgsmål
      
      
                  1)
               
               
                  Skal artikel 34-36 TEUF fortolkes således, at i en situation, hvor et mærkelægemiddel (referencelægemiddel) og et generisk lægemiddel er markedsført af økonomisk forbundne virksomheder inden for EØS, kan den omstændighed, at en varemærkeindehaver gør indsigelse mod en parallelimportørs fortsatte markedsføring af det generiske lægemiddel i importstaten, idet parallelimportøren har ompakket dette ved at anbringe varemærket for mærkelægemidlet (referencelægemiddel), føre til en kunstig opdeling af markederne mellem medlemsstaterne?
               
            
                  2)
               
               
                  Såfremt dette spørgsmål besvares bekræftende, skal varemærkeindehaverens indsigelse mod en sådan ommærkning i så fald prøves på grundlag af BMS-kriterierne?
               
            
                  3)
               
               
                  Er det af betydning for besvarelsen af disse spørgsmål, at det generiske lægemiddel og mærkelægemidlet (referencelægemiddel) er identiske henholdsvis har samme terapeutiske virkning i henhold til artikel 3, § 2, i den kongelige anordning af 19. april 2001 om parallelimport?